B4-0455/99

Ψήφισμα σχετικά με τοντάμπιγκ από τρίτες χώρες στα κλωστοϋφαντουργικά προϊόντα

Το Ευρωπαϊκό Κοινοβούλιο,

A. λαμβάνοντας υπόψη ότι η κλωστοϋφαντουργία και η ένδυση αποτελούν έναν από τους σημαντικότερους βιομηχανικούς τομείς της ΕΕ, με περίπου 2,3 εκατομμύρια απασχολούμενους και κύκλο εργασιών 189 δισεκατομμύρια ευρώ,

Β. λαμβάνοντας υπόψη ότι η βιομηχανία βρίσκεται αντιμέτωπη με την αυξανόμενη παγκοσμιοποίηση και, στη διάρκεια της τελευταίας δεκαετίας, απέδειξε τις ικανότητές της στην καινοτομία και την αποφασιστικότητά της σε σχέση με τον εκσυγχρονισμό της, βελτιώνοντας την παραγωγικότητα με τον ίδιο ρυθμό που το έκαναν και άλλοι βιομηχανικοί κλάδοι,

Γ. λαμβάνοντας υπόψη ότι ο κλάδος αυτός αντιμετωπίζει ένα άδικο οικονομικό περιβάλλον, λόγω της οικονομικής κρίσης σε διάφορες περιοχές του κόσμου, καθώς και ότι πρέπει να ανταγωνισθεί παράνομες εισαγωγές μέσα στην ευρωπαϊκή αγορά ενώ, στις αγορές τρίτων χωρών, του προβάλλονται ανυπέρβλητα δασμολογικά και μη δασμολογικά εμπόδια,

Δ. λαμβάνοντας υπόψη ότι η εφαρμογή των δεσμεύσεων του Γύρου της Ουρουγουάης δεν είχε ως αποτέλεσμα τη διαμόρφωση συγκρίσιμων συνθηκών πρόσβασης στις αγορές, καθώς και ότι οι δεσμεύσεις όσον αφορά τη μείωση δασμών δεν υλοποιήθηκαν, ενώ τα μη δασμολογικά εμπόδια, απεναντίας, αυξήθηκαν[semigr ] ότι, ιδιαίτερα, η σταδιακή επανένταξη των κλωστοϋφαντουργικών και των προϊόντων ένδυσης στις διατάξεις της GATT δεν οδήγησε, όπως προβλεπόταν, στη μείωση των υπερβολικών εμποδίων που αποτρέπουν την πρόσβαση στις αγορές τρίτων χωρών,

Ε. λαμβάνοντας υπόψη ότι η ανακοίνωση ενός νέου γύρου πολυμερών διαπραγματεύσεων θέτει το ερώτημα κατά πόσο θα ήταν σκόπιμες περαιτέρω διμερείς συμφωνίες πρίν από την ολοκλήρωση του νέου πολυμερούς πλαισίου,

ΣΤ. εκτιμώντας ότι είναι αναγκαίο, στο πλαίσιο αυτό, να εξασφαλισθούν δικαιότεροι και πιό ισότιμοι όροι για τη βιομηχανία κλωστοϋφαντουργίας και ένδυσης και ότι η ανησυχία αυτή έχει ληφθεί σε μεγάλο βαθμό υπόψη από την πρωτοβουλία Bangemann για τη βιομηχανία κλωστοϋφαντουργίας και ένδυσης που έχει προλειάνει το έδαφος για τη διαμόρφωση ενός σχεδίου δράσης το οποίο πρόκειται σύντομα να δοθεί στη δημοσιότητα,

Ζ. εκτιμώντας ότι οι πρόσφατες τάσεις, όπως η αύξηση των εισαγωγών συγκεκριμένων προϊόντων από ορισμένες χώρες εκτός των όρων της αγοράς κάνουν ακόμη πιό αναγκαία τη συνεκτικότητα της εμπορικής πολιτικής της ΕΕ όσον αφορά τη βιομηχανία κλωστοϋφαντουργίας και ένδυσης,

Το Ευρωπαϊκό Κοινοβούλιο,

1. ζητεί από την Επιτροπή και τα κράτη μέλη να εξασφαλίσουν, στην προοπτική ενός νέου Γύρου διαπραγματεύσεων του ΠΟΕ, την πλήρη υλοποίηση των δεσμεύσεων που είχαν αναληφθεί κατά τον προηγούμενο Γύρο (κατάργηση δασμών, περιορισμός των μη δασμολογικών εμποδίων, συμφωνίες για τις επιδοτήσεις και τα δικαιώματα πνευματικής ιδιοκτησίας)[semigr ]

2. ζητεί την αξιολόγηση των όρων πρόσβασης των προϊόντων κλωστοϋφαντουργίας και ένδυσης στις αγορές τρίτων χωρών, υπό την αιγίδα του ΠΟΕ και με τη στενή συνεργασία της Επιτροπής[semigr ]

3. ζητεί, στο πλαίσιο του νέου Γύρου του ΠΟΕ, την εναρμόνιση των δασμών στο επίπεδο εκείνων που εφαρμόζει η ΕΕ[semigr ] ζητεί, επίσης, οι δεσμεύσεις όσον αφορά την εναρμόνιση αυτή και την πρόσβαση στην αγορά να τεθούν στη βάση της αμοιβαιότητας[semigr ]

4. καλεί την Επιτροπή να επανεξετάσει τη συνεκτικότητα των προτιμησιακών και διμερών εμπορικών συμφωνιών της ΕΕ και, ενδεχομένως, προσαρμόσει το χρονοδιάγραμμα των διαπραγματεύσεων προς τις πολυμερείς προθεσμίες[semigr ]

5. καλεί την Επιτροπή να χρησιμοποιήσει τους αναγκαίους αμυντικούς εμπορικούς μηχανισμούς ώστε να αποτρέψει την αύξηση των εισαγωγών υπό άδικους εμπορικούς όρους[semigr ]

6. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.